***osnovna škola „mladost“ osijek***

***BILJEŠKE UZ FINANCIJSKI IZVJEŠTAJ ZA 2024. GODINU***

***REPUBLIKA HRVATSKA***

***MINISTARSTVO ZNANOSTI, OBRAZOVANJA I MLADIH***

***RAZDJEL: 000 OIB: 19998137302***

***ŠIFRA ŠKOLE: 14-060-006 MB: 3392295***

***RKPD: 9431 IBAN:* HR5023600001831200002**

***ŠIFRA OZNAKE: 8520 RAZINA: 31***

**OBRAZAC PR-RAS**

Škola se financira iz izvora:

1. Rashodi za zaposlene, opremu i nastavna sredstva te udžbenike, odnosno knjige za školsku knjižnicu, Cjelodnevnu školu - od 04.09.2023. - financira Ministarstvo znanosti, obrazovanja i mladih , školsku kuhinju -financira Ministarstvo znanosti, obrazovanja i mladih.
2. Materijalne izdatke i kapitalna ulaganja, Školska shema-voće, povrće i mlijeko, Osigurajmo im jednakost- pomoćnici u nastavi, plaće učitelja/ica u Cjelodnevnoj školi u potpunosti -financira *Grad Osijek*.
3. Sve ostale rashode financiramo iz *vlastitih prihoda* od iznajmljivanja dvorane te raznih donacija.

**ŠIFRA 63** – POMOĆI IZ INOZEMSTVA I OD SUBJEKATA UNUTAR OPĆEG PRORAČUNA

### Većina ovih prihoda odnosi se na prihode od Ministarstva za financiranje plaća i ostala materijalna prava djelatnicima. Isto tako Ministarstvo je financiralo udžbenike i druge obrazovne materijale za učenike. Prihode za financiranje B1 i B2 aktivnosti (izvannastavnih i izvanškolskih ) vezani za eksperimentalni program Cjelodnevne škole-Uravnotežen, pravedan, učinkovit i održiv sustav odgoja i obrazovanja uplaćuje Ministarstvo znanosti, obrazovanja i mladih. Sredstva za voditelje ŽSV-a - za troškove održavanja aktiva. Školsku prehranu također financira Ministarstvo ,znanosti ,obrazovanja

### **Šifra 6361**-Tekuće pomoći proračunskim korisnicima iz proračuna koji im nije nadležan -u odnosu na prošlu godinu iznos se povećao zbog povećanja osnovice plaća i koeficijenata.

### **Šifra 6362**- Kapitalne pomoći proračunskim korisnicima iz proračuna koji im nije nadležan-odnosi se na nabavu udžbenika i lektira , a odstupanje odnosno povećanje u odnosu na prošlu godinu je zbog povećanja broja učenika i cijena udžbenika

**Šifra 6391**- Tekući prijenosi između proračunskih korisnika istog proračuna – u odnosu na prethodnu godinu do povećanja je došlo uslijed prebacivanja održavanja županijskih stručnih vijeća iz kemije iz Osnovne škole „Cvjetno“ u Osnovnu školu „ Mladost“-iznos neiskorištenih sredstava je 346, 95 eura te je prebačen školi „Mladost“ . U OŠ „ Dobriše Cesarić „ Osijek održalo se natjecanje iz sportskog plesa te je iznos od 30,00 eura doznačen školi „ Mladost „ čiji su učenici i mentor bili sudionici na natjecanju u školi „ Dobriše Cesarić“ Osijek.

**ŠIFRA 65-** - PRIHOD OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADAMA

Ovi prihodi odnose se na uplate roditelja za prehranu i produženi boravak-pojedini dužnici koji su ostali s obzirom da se u školi od 04.09.2023. više ne provodi program Produženog boravka. Uplate Školskih športskih društava za sudjelovanje na završnici državnog prvenstva - za pokriće dnevnica učitelja koji vode djecu, te prihoda od uplate osiguranja za nadoknadu štete.

**Šifra 6526**- smanjenje u odnosu na prethodnu godinu nastalo je uslijed uključivanja škole u eksperimentalni program - Cjelodnevne škole-Uravnotežen, pravedan, učinkovit i održiv sustav odgoja i obrazovanja te ukidanja programa produženog boravka gdje su roditelji sufinancirali prehranu i dio plaće učitelja/ica u produženom boravku.

**ŠIFRA 66** - PRIHODI OD PRODAJE PROIZVODA I ROBA TE PRUŽENIH USLUGA I PRIHODI OD DONACIJA TE POVRATI PO PROTESTIRANIM JAMSTVIMA

Ovi prihodi obuhvaćaju prihode od iznajmljivanja sportske dvorane, školskog prostora. Zatim, tu su uračunate i tekuće donacije od lokalnih poduzeća, te donacije turističkih agencija za dnevnice učitelja koji vode djecu na ekskurzije.

**Šifra 6631**- Tekuće donacije -do povećanja u odnosu na prethodnu godinu došlo je zbog povećanog broja terenske nastave odnosno službenih putovanja učenika i učitelja a samim tim i donacija turističkih agencija za tuzemne i inozemne dnevnice na službenom putovanju.

**ŠIFRA 67** - PRIHODI IZ NADLEŽNOG PRORAČUNA I OD HZZO-A NA TEMELJU UGOVORNIH OBVEZA

Grad Osijek financira materijalne izdatke škole za 1-12. mjesec 2024.g., a za račune 12-tog mjeseca, plaće pomoćnika u nastavi i plaće učitelja u Cjelodnevnoj nastavi plaćanje je izvršeno u siječnju 2025.g., pa će taj dio biti u prihodima u 2025. godini. Iz toga proizlazi razlika između ukupnih gradskih prihoda i rashoda za 2024. godinu.

**Šifra 6711**- Prihodi iz nadležnog proračuna za financiranje rashoda poslovanja – povećani su u odnosu na prošlu godinu zbog povećanja broja učenika, financiranja cijele plaće učitelja koji su u prethodnoj godini radili u produženom boravku čiju su plaću dijelom u 2023, godini financirali roditelji u fiksnom iznosu a od rujna 2023. plaću u potpunosti financira grad Osijek, te financiranja materijalnih troškova.

**Šifra 6712**- prihodi iz nadležnog proračuna za financiranje rashoda za nabavu nefinancijske imovine -grad Osijek kao osnivač osigurao je veća sredstva u odnosu na prošlu godinu za nabavu nefinancijske imovine ( nabava namještaja, računalne opreme i ostale opreme ).

**ŠIFRA 96**- OBRAČUNATI PRIHODI POSLOVANJA - NENAPLAĆENI

Ovi prihodi obuhvaćaju neplaćene račune za dužnike produženog boravka, za iznajmljivanje dvorane – 96. Ova plaćanja trebaju biti izvršena tijekom 2025.g.

**X678** – UKUPNI PRIHODI I PRIMICI

Škola ostvaruje prihode kako slijedi:

|  |  |  |
| --- | --- | --- |
| *POMOĆI IZ INOZEMSTVA I OD SUBJEKATA UNUTAR OPĆEG PRORAČUNA* | 63 | 2.408.060,31 |
| *PRIHOD OD UPRAVNIH I ADMINISTRATIVNIH PRISTOJBI, PRISTOJBI PO POSEBNIM PROPISIMA I NAKNADAMA* | 65 | 10.785,94 |
| *prihodi OD PRODAJE PROIZVODA I ROBE TE PRUŽENIH USLUGA* | 661 | 8.802,31 |
| *donacije OD PRAVNIH I FIZIČKIH OSOBA IZVAN OPĆEG PRORAČUNA I POVRAT DONACIJE PO PROTESTIRANIM JAMSTVIMA* | 663 | 2.960,00 |
| *prihODI IZ NADLEŽNOG PRORAČUNA I OD HZZO-A NA TEMELJU UGOVORNIH OBVEZA* | 67 | 279.972,57 |
|  |  |  |
| **UKUPNO PRIHODI POSLOVANJA:** |  | **2.710.581,13** |

Y **345** - UKUPNI RASHODI I IZDACI

Škola ostvaruje rashode kako slijedi:

|  |  |  |
| --- | --- | --- |
| *RASHODI ZA ZAPOSLENE* | 31 | 2.053.951,19 |
| *MATERIJALNI RASHODI* | 32 | 569.900,42 |
| *FINANCIJSKI RASHODI* | 34 | 618,44 |
| *POMOĆI DANE U INOZEMSTVO I UNUTAR OPĆEG PRORAČUNA* | 36 | 1076,36 |
| *NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE* | 37 | 52.035,93 |
| *OSTALI RASHODI* | 38 | 1.086,62 |
| *RASHODI ZA NABAVU PROIZVEDENE DUGOTRAJNE IMOVINE* | 42 | 60.060,92 |
| **UKUPNO RASHODI POSLOVANJA:** |  | **2.738.729,88** |

**Šifra 311-**Plaće**-**povećano odstupanje u odnosu na prošlu godinu nastalo je zbog povećanja osnovice za obračun plaće, koeficijenata, dodataka na plaću za Cjelodnevnu školu.

**Šifra 312-Ostali rashodi za zaposlene**- vidljivo povećanje u odnosu na 2023. godinu je zbog isplate uskrsnice.

**Šifra 321- Naknade troškova zaposlenima**- dolazi do povećanja u odnosu na prethodnu godinu zbog većeg broja službenih putovanja te potrebe stručnog usavršavanja zaposlenika zbog uključivanja škole u Eksperimentalni program Cjelodnevne škole.

**Šifra 322- Rashodi za materijal i energiju** – do značajnog povećanja u odnosu na prošlu godinu došlo je zbog povećane potrebe za nabavkom uredskog materijala koji je neophodan za provođenje B1 aktivnosti ( izvannastavnih aktivnosti ) koje su vezane za Eksperimentalni program Cjelodnevne škole, te zbog uvođenja dva obroka ( doručka i ručka ) tijekom boravka u školi za sve učenike. Jedan od razloga je i poskupljenje namirnica koje se koriste za školsku kuhinju.

**Šifra 323 – Rashodi za usluge** – do većeg odstupanja u odnosu na 2023. godinu dolazi uslijed provođenja B2 ( izvanškolskih ) aktivnosti-poduke koje se odnose na Cjelodnevnu školu, zatim troškova vezanih za imenovanje i objavu natječaja za ravnatelja/ice škole.

**Šifra 329-Ostali nespomenuti rashodi poslovanja**- značajno povećanje je posljedica uključivanja škole u Eksperimentalni program Cjelodnevne škole s obzirom da su se u školi tijekom 2024. godine održavali sastanci vezani za program te je škola u više navrata imala posjetu čelnih zaposlenika Ministarstva znanosti, obrazovanja i mladih. Škola je također u 2024. godini bila domaćin Županijskog natjecanja iz matematike, košarke-dječaci i djevojčice te futsala. U školi „Mladost“ također se s vremena na vrijeme održavaju Županijska stručna vijeća jer su imenovani voditelji županijskih stručnih vijeća iz njemačkog, razredne nastave, matematike i kemije zaposlenici škole.

**Šifra 3661- Tekuće pomoći proračunskim korisnicima drugih proračuna**-u odnosu na 2023. godinu u školi „Mladost“ održalo se natjecanje iz košarke-dječaci, košarke-djevojčice te futsala gdje su učesnici bili učenici i njihovi mentori iz 8 županijskih škola. Škola „Mladost“ kao domaćin nakon što je primila uplatu Školskog sportskog društva dužna je bila prebaciti dio sredstava školama koje su sudjelovale -za nadoknadu troškova dnevnica i putnih troškova

**Šifra 3691-Tekući prijenosi između proračunskih korisnika istog proračuna**- OŠ „ Jagode Truhelke“ uplaćen je iznos od 30,00 eura te Oš „Retfala“ također je uplaćen iznos od 30,00 eura jer su sudjelovale u natjecanju iz košarke ( djevojčice ) i košarka ( dječaci ) u školi

„Mladost“ koja je bila domaćin natjecanja.

**Y006** – MANJAK PRIHODA I PRIMITAKA ZA POKRIĆE U SLIJEDEĆEM RAZDOBLJU

|  |  |
| --- | --- |
| Ostvaren je manjak prihoda i primitaka (Y005 ) | 28.148,75 |
| Manjak prihoda i primitaka – preneseni:2023 (9222-9221 ) | 38.150,60 |
| Manjak prihoda i primitaka za pokriće u slijedećem razdoblju | 66.299,35 |

Manjak prihoda poslovanja ostvaren je zbog školske kuhinje jer je škola od rujna 2023. godine uključena u provedbu Eksperimentalnog programa “ Osnovna škola kao cjelodnevna škola: Uravnotežen, pravedan, učinkovit i održiv sustav odgoja i obrazovanja “. Učenici škole imaju osiguranu užinu i ručak u školi. Ministarstvo znanosti, obrazovanja i mladih sufinancira prehranu u iznosu od 2,00 eura po danu kada je učenik na nastavi. Sredstva koja Ministarstvo znanosti, obrazovanja i mladih refundira nisu dovoljna za pokriće rashoda koji nastaju. Očekujemo da će Ministarstvo priznati razliku troškova u budućnosti te da će se ostvareni manjak pokriti.

Manjak je ostvaren također zbog rashoda koji su nastali u 2024. a vezani su za plaće učitelja u Cjelodnevnoj školi , plaće pomoćnika u nastavi za prosinac 2024 te računa za materijalne rashode za prosinac 2024. -koje financira Grad Osijek ( osnivač ) a prihod za navedene rashode biti će priznat u siječnju 2025. godine.

**OBRAZAC BIL**

**B001 – IMOVINA**

Nefinancijska imovina se povećala za kupljenu, a smanjila za iznos amortizacije.

U 2024. godini nabavljena je uredska oprema i namještaj u iznosu od 12.535,03 eura ( šifra 0221 ), oprema za grijanje, ventilaciju i hlađenje u iznosu od 86,28 eura ( šifra 0223),sportska i glazbena oprema u iznosu od 606,35 eura ( šifra 0226 ), uređaja, strojeva i opreme za ostale namjene u iznosu od 2.967,46 eura ( šifra 0227 ) , knjige u iznosu od 43.865,80 eura (šifra 0241 ) te sitni inventar u iznosu od 27.053,79 eura ( šifra 042 ).

ŠIFRA 11 - NOVAC U BANCI I BLAGAJNI

Sredstva na žiro-računu škole na dan 31.12.2024. iznosi 0,00 eura ( šifra 11 ) jer škola od 01.01.2023. posluje preko jedinstvenog računa Riznice -osnivača Grada Osijek.

ŠIFRA 129 - OSTALA POTRAŽIVANJA

Odnose se na potraživanja za bolovanja preko 42 dana koja se refundiraju od HZZO.

ŠIFRA 165- POTRAŽIVANJA ZA UPRAVNE I ADMINISTRATIVNE PRISTOJBE, PRISTOJBE PO POSEBNIM PROPISIMA I NAKNADE

Odnose se na potraživanja od roditelja koji nisu podmirili račune za produženi boravak.

ŠIFRA 166- POTRAŽIVANJA ZA PRIHODE OD PRODAJE PROIZVODA I ROBE,TE PRUŽENIH USLUGA

Odnose se na potraživanje od kupaca za račune od 12 mjeseca 2024 za usluge iznajmljivanje dvorane.

ŠIFRA 167- POTRAŽIVANJA PRORAČUNSKIH KORISNIKA ZA SREDSTVA UPLAĆENA U NADLEŽNI PRORAČUN

Novac kojim škola raspolaže na dan 31.12.2024. iznosi 96.318,28 eura što je vidljivo na šifri 167.

ŠIRA 19 – RASHODI BUDUĆIH RAZDOBLJA I NEDOSPJELA NAPLATA PRIHODA

Ovi rashodi odnose se na 13-ti kontinuirani rashod, tj.-na plaću Ministarstva znanosti, obrazovanja i mladih te materijalna prava zaposlenih za prosinac 2024. koji će biti isplaćeni u siječnju 2025.

ŠIFRA 23 - OBVEZE

Obveze su vezane za prosinac 2024. godine, a odnose se na rashode za zaposlene, pomoćnike u nastavi, plaće učitelja u Cjelodnevnoj školi, materijalne rashode financirane od strane Grada Osijek (el. energija, plin, telefonski troškovi, utrošak vode, odvoz smeća, uredski i ostali materijal), na naknadu plaća za bolovanja – prema uputi Ministarstva znanosti s HZZO-om, nabavu opreme i materijala za cjelodnevnu nastavu (provođenje aktivnosti B1 i B2 ) koje financira Ministarstvo znanosti, obrazovanja i mladih te račune školske kuhinje-prosinac koje financira također Ministarstvo znanosti, obrazovanja i mladih.

ŠIFRA 991 i 996 – IZVANBILANČNI ZAPISI

Odnose se na sredstva koja se nalaze u našoj školi, a ne pripadaju nama, već su tuđa roba primljena na korištenje-II. faza programa e-Škole. Prema naputku sredstva ćemo isknjižiti kad se za to stvore potrebni uvjeti. Sredstva koja se također vode kao tuđa imovina koja je primljena na korištenje je oprema koju je nabavljao grad Osijek-kao osnivač putem javne nabave, a vezana su za nabavu opreme u sklopu Eksperimentalnog programa Cjelodnevne škole-Uravnotežen, pravedan, učinkovit i održiv sustav odgoja i obrazovanja.

**OBRAZAC RAS-funkcijski**

Obuhvaća sveukupne rashode poslovanja osnovnog obrazovanja šifra 09 ( 2.738.729,88 eura ) umanjene za troškove prehrane učenika u školskoj kuhinji, koji su iskazani na šifri 096 ( 289.261,56 eura ) kao dodatne usluge u obrazovanju.

1. **VRIO**

Tijekom 2024. godine u školi nije došlo ni do povećanja ni smanjenja u obujmu imovine i obveza.

**OBRAZAC OBVEZE**

Obveze su vezane za prosinac 2024 .godine, a odnose se na rashode za zaposlene ,Pomoćnike u nastavi, plaće učitelja u Cjelodnevnoj školi, materijalne rashode financirane od strane Grada Osijek (el. energija, plin, telefonski troškovi, utrošak vode, odvoz smeća, uredski i ostali materijal), zatim ostale materijalne rashode (financijske rashode), financirane iz vlastitih i ostalih sredstava i na naknadu plaća za bolovanja – prema uputi Ministarstva znanosti s HZZO-om, nabavu opreme i provođenje B1 I B2 aktivnosti vezanih za Cjelodnevnu nastavu koju financira Ministarstvo znanosti, obrazovanja i mladih -(šifra V009 )- 338.167,19 eura.

U Osijeku, 31.01.2025.

Osoba za kontaktiranje: Odgovorna osoba - ravnatelj/ ica:

Dragana Jelić Nikolina Mandić Gregić

M.P,